Den Vest-Sjællandske Avis, 1841-01-12
Odense den 9de Januar. Ved det i disse Dage i Brobyværk foretagne Valg paa en Stænderdeputeret og en Suppleant for det 15de District for de mindre Landeiendomsbesiddere, for hvilket Birkedommer Riber forhen var Deputeret og Proprietair Hildebrandt (der efter dennes Død har fungeret som Deputeret) var Suppleant, er Proprietair C. H. Hansen (forhen Deputeret for det 11te District) ifølge Privatberetning bleven valgt til Deputeret med 494 Stemmer, og Arvefæster og Hørsvinger Schroll til Suppleant med 283 Stemmer. 248 Stemmer faldt paa Cancellier. Haastrup, 116 paa Gaardmand Terkel Pedersen og 56 paa Professor Bang, o. s. v. (O. Th. Av.) Brandassurance. Ogsaa i Jylland har nu en Brandassurance-Forening etableret sig, og efter en den 10de f. M. afholdt Repræsentantforsamling har Directionen for denne saakaldte Brandassurance Forening for rørlige Eiendele i Nørre-Jylland," C. Jngerslew, W. Watt og N. Nyholm, bekjendtgjort, at det af hiin Forsamling blev besluttet, at Foreningen træder i Kraft den 1ste Januar 1841, med de Summer, som for Tiden haves eller herefter maatte antages, og som for Øieblikket andrage 1,062688 (Berl. Av.) Rbd. Sølv. Slagelse. Auctionen den 9de dennes over de den kongl. Kasse tilhørende Jordegodser Alkestrup og Egemarke i Holbeks Amt udfaldt derhen, at førstmeldte Gods blev solgt til Proprietair H. Hansen paa Skovsgaard for 153500 Rbd. Sølv, og sidstmeldte Gods til Overkrigskommissair Gruner, paa Kjærup for 207500 Rbd. Sølv. Begge disse Godser bleve i Aaret 1825 tilskjødede Hs. Maj. Kongen for 176500 Rbd. Sølv og ere siden den Tid blevne administrerede for den kongelige Kasses Regning. - Vi ansee det for passende at gjøre vore Læsere opmærksomme paa en nylig udkommen lille Bog, der indeholder Mere, end maa kan erfare af Titelbladet: Tvende Taler holdne paa Hs. Maj. Kongens Fødselsdag den 28de Januar 1828 og den 18de September 1840 ved Sore Akademies aarlige Fest af Peder Hjort. 183 Sider i 8vo, koster 3 Mk.) Foruden Talerne selv (S. 938) findes deels en Fortale (S. 38), hvori Prof. Hjort ved at meddele nogle af sine paa en fireaarig Udenlandsreise gjorte Erfaringer sætter Læserne istand til at dømme om, hvorledes hans politiske Anskuelser have dannet sig, deels Anmærkninger til Talerne (S. 3983), hvori findes flere interessante Oplysninger og Anekdoter. Navnligen har Forf. meddeelt interessante Bidrag til den Danske Kornhandels Historie (St. 4363), hvori han blandt Andet omtaler Tørremaskiner, Rensemaskiner, de oprettede Kornmagasiner i Kallundborg, Nyborg, Korsør, ved Bisserup og Mullerup o. s. v., fremdeles hvad det landoekonomiske Selskab for Sors Amt har udrettet, Tømmermester Gørtzens Værksted i Fuglebjerg, Smed og Jernstøber C. Petersens i Vedby og Fabrikør H. Rasmussens i Assens. - Endvidere omtaler Forf. det allerhøieste Reskript af 31te October 1840 om Embedseden (S. 65-75); det hedder heri: "Det har smertet mig dybt, at det allerede er kommen saa vidt, at Christian VIII skulde have nødig at erindre flere af sine Embedsmænd om at mindes, hvad deres Ed paalagde dem. Da jeg nu selv hverken har underskrevet nogen saadan Petition eller kunde have gjort det om det var mig bleven foreslaaet, eftersom jeg anseer det for meget tvivlsomt, hvorvidt en slig Skattebevillingsret for Tiden vilde blive et sandt Gode for Landet; saa kan jeg saameget meere unbefangen forsøge paa at sætte mig ind i hine mine Landsmænds og Standsfællers Tanker, for om muligt at udfinde noget – ikke til deres Forsvar, thi de ere jo ikke angrebne af nogen, men - til Forklaring og Forstaaelse af deres Færd, og derved igjen til mulig Formildelse af Hs. Majestæts strænge Dom over samme." Han gjennemgaaer derpaa Embedseden og søger at forklare, hvorledes en Embedsmand, naar han nøie havde overtænkt denne Eds hele Jndhold hver Sætning, kunde komme til den Overbeviisning at det ganske stemte med denne Eds Opfyldelse, saaledes som den kunde opfyldes, at yttre et allerunderdanigst Ønske igjennem Stænderne for Hs. Maj. om Skattebevillingsret, constitutionelle Garantier, o. s. v. Vort Rum tillader os ikke at optage denne hele Udvikling, og dens Beskaffenhed tillader ikke nogen Udtog.